Nafarroako Parlamentuko Mahaiak, 2021eko azaroaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Aznal Sagasti andreak aurkeztutako gaurkotasun handiko galdera, Nafarroaren isurketa-maila Europaren klima arloko helburuetara egokitzeko neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2021eko azaroaren 8an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Laura Aznal Sagasti andreak, Legebiltzarreko Erregelamenduan ezarritakoaren babesean, honako galdera hau aurkezten du, Landa Garapeneko eta Ingurumeneko kontseilari Itziar Gómez Lópezek azaroaren 11ko Osoko Bilkuran ahoz erantzun dezan:

Asteburu honetan, Nazio Batuek antolatuta Glasgown egiten ari den COP 26-Klima Aldaketari buruzko Mundu Konferentziara joan da Nafarroako ordezkaritza bat, Chivite lehendakaria buru, klimaren gaineko bere konpromisoa berresteko nazioarteko foroetan. Horri buruz, parlamentari honek ondoko galdera egin du:

• Nafarroako Gobernuak zer neurri hartuko du Nafarroaren isurketa-maila Europaren klima arloko helburuetara egokitzeko?

Iruñean, 2021eko azaroaren 7an

Foru parlamentaria: Laura Aznal Sagasti